b'\n_START_ARTICLE_\nLaurin koulu\n_START_PARAGRAPH_\nLaurin koulu oli peruskoulun yl\xc3\xa4aste Salossa. Oppilaita koulussa oli yhteens\xc3\xa4 noin 350 eri puolilta Saloa. Koulun rakennukset olivat homeiset ja ne poistettiin k\xc3\xa4yt\xc3\xb6st\xc3\xa4 sis\xc3\xa4ilmaongelmien vuoksi vuonna 2012. Koulu lopulta lakkautettiin ja sen oppilaat jaettiin muihin kouluihin._NEWLINE_Laurin koulussa toimi luonnontiede- ja matematiikkapainotteisia LUMA-luokkia, ja koulu osallistui KiVa koulu-hankkeeseen, jonka tavoitteena on ehk\xc3\xa4ist\xc3\xa4 koulukiusaamista. Koulurakennus sijaitsi Venemestarinkadulla ja koostui kolmesta rakennuksesta, nimilt\xc3\xa4\xc3\xa4n Alatalo, V\xc3\xa4litalo ja Yl\xc3\xa4talo. Yl\xc3\xa4talossa sijaitsi ennen Laurin lukio, joka yhdistyi vuonna 2005 Hermannin lukion kanssa Salon lukioksi._NEWLINE_Laurin koulu purettiin vuonna 2014.'